Дона войтыр!

Колис зэв этша кад, регыд заводитчас выль 2011 во. Збыльвылас, тайö зэв ыджыд да тöдчана пас: ми колльöдам кык сюрс волысь медводдза дас восö, тайö кад, кор унатор вежсис олöмас, лои шедöдöма ыджыд вермöмъяс.

Тайö луныс миянöс ставнымöс öтувтö. Эска, мый тайöторйыс миянлы зэв колö. Ми ёсьджыка кылам асьнымöс ыджыд страналöн гражданаöн, мича мулöн олысьясöн, ми быдтор вермам, ми öтлаын сöвмöдам ассьыным Коми Республиканымöс.

Ми зэв унатор артыштiм пöртны олöмö тайö воын да унатор нин збыльмöдiм. Республикаын бара кутiсны кыпавны челядьöс видзанiнъяс да школаяс, бассейнъяс да спорт комплексъяс, котыртсьöны выль заводъяс да производствояс, сöвмö туризм. Тайöс ставсö ми вöчам сы могысь, медым республикаын сьöлöмсянь кöсйыссис бура овны да уджавны.

Миян артмас ставыс, мый вылö кутам лача.

2011 во миян республикаын шуöма Кага воöн, татшöмторйысь зэв нимкодь, сы вöсна мый челядь – миян медся ыджыд шудным, миян аскиа лунным. На вылö видзöдöмöн, гöгöрвоам, кодъяс ради уджалам да зiлям. Локтан воын миян регион кутас пасйыны 90 во, и колö вöчны республиканымöс – миянлысь керканымöс – шоныдджыкöн да кыпыдджыкöн. Миян челядьлöн аскиа олöмлы.

Сиа тiянлы сöгласа олöм, шудлун да мед збыльмасны тiян став кöсйöмъясныд .

Выль воöн, ёртъяс!